turjo4nis/wikipedia-bn-dump-20250701 huggingface dataset:
সুপারকম্পিউটার

সুপার কম্পিউটার বা মহাসঙ্গণক বলা হয়ে থাকে ক্ষমতা বিশেষ করে হিসাব নিকাষের গতির উপর নির্ভর করে কোন নির্দিষ্ট সময়ে পৃথিবীর অগ্রগণ্য কম্পিউটারগুলোকে। ১৯৬০ সালের দিকে কন্ট্রোল ড্যাটা কর্পোরেশন (সিডিসি) এর সেইমার ক্রে সর্বপ্রথম প্রাথমিক ভাবে সুপার কম্পিউটারের একটি ডিজাইন তৈরি করেন এবং তা পৃথিবীর কাছে তুলে ধরেন। ১৯৭০ সালের দিকের সুপার কম্পিউটারগুলোতে সামান্য কয়েকটি প্রসেসর ব্যবহার করা হয়ে থাকলেও ১৯৯০ সালের দিকের সুপার কম্পিউটারগুলোতে হাজার হাজার প্রসেসর ব্যবহার হতো কিন্তু বিংশ শতাব্দীর শেষের দিকে সুপার কম্পিউটারে প্রসেসরের এ সংখ্যা লক্ষ ছাড়িয়ে যায়।

সুপার কম্পিউটারগুলোতে অসংখ্য প্রসেসর নিয়ে কাজ করার জন্য সাধারণত দুটি পদ্ধতির একটি ব্যবহৃত হয়ে থাকে। ১ম পদ্ধতির নাম গ্রীড কম্পিউটিং এবং ২য় পদ্ধতির নাম ক্লাস্টার কম্পউটিং। গ্রীড পদ্ধতিতে বিশাল সংখ্যক কম্পিউটারের প্রসেসিং ক্ষমতা সুষ্ঠভাবে বন্টিত অবস্থায় থাকে এবং প্রাপ্যতার উপর ভিত্তি করে স্বয়ংক্রিয়ভাবে কম্পিউটারগুলোকে বৈচিত্রময় প্রশাসনিক কিছু উপায় মেনে পুনরায় আবার কাজে লাগিয়ে দেয়া হয়। অপরদিকে ক্লাউড কম্পিউটিংয়ের ক্ষেত্রে একে অপরের সাথে খুবই নিবিড়ভাবে সম্পর্কিত বিশাল সংখ্যক প্রসেসর একত্রে ব্যবহার করা হয়ে থাকে। কেন্দ্রীয় নিয়ন্ত্রণাধীন অসংখ্য মাল্টি-কোর প্রসেসর সংযুক্ত করার মাধ্যমে চালিত উক্ত পদ্ধতিটির জনপ্রিয়তা ক্রমশ বাড়ছে। বর্তমান বিশ্বের সবচেয়ে ক্ষমতাশীল সুপার কম্পিউটার জাপানের 'ফুকাগুর কম্পিউটার'  । ২য় 'সামিট(USA)'
 ৩য় চীনের।

কোয়ান্টাম পদার্থবিদ্যা, আবহাওয়ার পূর্বাভাস দেয়া, জলবায়ু গবেষণা, তেল ও গ্যাসের উৎস চিহ্নিত করতে, আণবিক মডেল পর্যবেক্ষণ যেমন কোন কেমিকেল কম্পাউন্ড, বায়োলজিক্যাল ম্যাক্রোমলিকিউল, পলিমার এবং ক্রিস্টালের গঠন ও বৈশিষ্ট্য পর্যবেক্ষণের ক্ষেত্রে এবং বাহ্যিক সিমিউলেসন যেমন এয়ারপ্লেন সিমিউলেসন, নিউক্লিয়ার বোমা বিস্ফোরণ সিমিউলেসন এবং নিউক্লিয়ার ফিউশন গবেষণার ক্ষত্রে সুপার কম্পিউটার ব্যাপকভাবে ব্যবহৃত হয়ে থাকে।

তথ্যসূত্র

সুপার কম্পিউটার
ক্লাস্টার কম্পিউটিং
সমসাময়িক কম্পিউটিং
প্যারালাল কম্পিউটিং
মার্কিন উদ্ভাবন
বিতরণকৃত পরিগণন স্থাপত্য
আবদুল জব্বার

আবদুল জব্বার (জন্ম: অজানা - মৃত্যু: ১৯৯৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
আবদুল জব্বারের জন্ম ময়মনসিংহ জেলার নান্দাইল উপজেলার কপালহর গ্রামে। তার বাবার নাম ইসহাক আলী এবং মায়ের নাম সৈয়দজান বেওয়া। তার স্ত্রীর নাম আয়েশা বেগম। তাদের তিন মেয়ে, চার ছেলে।

কর্মজীবন 
আবদুল জব্বার চাকরি করতেন ইপিআরে। ১৯৭১ সালে কর্মরত ছিলেন দিনাজপুর ইপিআর সেক্টরের অধীনে। তখন তার পদবি ছিল নায়েব সুবেদার। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধ যুদ্ধ শেষে ভারতে যান। সেখানে তাকে অন্তর্ভুক্ত করা হয় নিয়মিত মুক্তিবাহিনীর জেড ফোর্সের অধীন অষ্টম ইস্ট বেঙ্গল রেজিমেন্টে। মুক্তিযুদ্ধের চূড়ান্ত পর্যায়ে তিনি বৃহত্তর সিলেট জেলায় যুদ্ধ করেন।

মুক্তিযুদ্ধে ভূমিকা 
১৯৭১ সালের ১৫ অক্টোবর ভারতে মুক্তিযোদ্ধা শিবিরে সকাল থেকেই চাঞ্চল্য। বেলা ১২টা বাজার আগেই আবদুল জব্বারসহ মুক্তিযোদ্ধারা দুপুরের খাবার খেয়ে নিলেন। তারপর একটু বিশ্রাম নিয়ে যুদ্ধে যাওয়ার জন্য প্রস্তুতি নিতে শুরু করলেন। তারা কেউ ইস্ট বেঙ্গল রেজিমেন্ট, কেউ ইপিআর, কেউ মুজাহিদ, কেউ আনসার সদস্য। আরও আছেন কয়েকজন স্বল্প প্রশিক্ষণ নেওয়া মুক্তিযোদ্ধা। সংখ্যায় তারা শতাধিকের একটু বেশি। দিনের বেলায়ই ভারত-বাংলাদেশ সীমান্ত অতিক্রম করে মুক্তিযোদ্ধারা প্রবেশ করলেন বাংলাদেশের ভেতরে মৌলভীবাজার জেলার কুলাউড়া উপজেলায়। চারদিকে চা-বাগান। মনোমুগ্ধকর প্রাকৃতিক দৃশ্য। মাঝেমধ্যে পাখির ডাক ছাড়া কোথাও মানুষের সাড়াশব্দ নেই। অপরূপ দৃশ্য অবলোকন করতে করতে মুক্তিযোদ্ধারা নিঃশব্দে অগ্রসর হতে থাকলেন সামনে। একসময় পৌঁছে গেলেন নির্দিষ্ট স্থানে। দীর্ঘ পথ পাড়ি দিয়েছেন তারা। ওই এলাকায় বিভিন্ন চা-বাগানে আছে পাকিস্তান সেনাবাহিনীর অবস্থান। মুক্তিযোদ্ধারা এক যোগে সেসব চা-বাগানে অতর্কিতে আক্রমণ করবেন। এর মধ্যে ফুলতলা-সাগরনাল চা-বাগান অন্যতম। অবস্থানগত কারণে সাগরনালের গুরুত্ব ছিল অনেক। জুড়ী থেকে আট-নয় মাইল পর সাগরনাল। তারপর আবার কয়েক মাইল দূরত্ব অতিক্রম করে ফুলতলা। চা-বাগানগুলো মৌলভীবাজার জেলার কুলাউড়া উপজেলার দক্ষিণ-পূর্ব প্রান্তে। ফুলতলার পরই ভারতীয় সীমান্ত এলাকা। মুক্তিযুদ্ধের সময় পাকিস্তানি সেনাবাহিনী ফুলতলা-সাগরনাল চা-বাগানে ঘাঁটি তৈরি করে। শক্তি-সামর্থ্যও সংহত করে যথেষ্ট পরিমাণে। নিরীহ চা-শ্রমিকেরা তখন পাকিস্তান সেনাবাহিনীর নির্যাতনে ঘরবাড়ি ছেড়ে পলাতক। কেউ কেউ অবশ্য পালাতে পারেননি। তাদের ওপর পাকিস্তানি সেনারা অকথ্য নির্যাতন চালাতে থাকে। অত্যাচারী পাকিস্তানি সেনাদের সমুচিত শিক্ষা দেওয়ার জন্যই ছিল ওই অপারেশন। শেষ রাতে মুক্তিযোদ্ধারা কয়েকটি দলে বিভক্ত হয়ে একযোগে আক্রমণ চালান। পরদিন সকাল ১১টা পর্যন্ত সেখানে যুদ্ধ চলে। সাগরনাল চা-বাগানের যুদ্ধে আবদুল জব্বার যথেষ্ট সাহস ও বীরত্ব প্রদর্শন করেন। তিনি পাকিস্তানি সেনাবাহিনীর যথেষ্ট ক্ষয়ক্ষতি করতে সক্ষম হন। সেদিন যুদ্ধে মুক্তিযোদ্ধাদের হাতে প্রায় ২৫ জন পাকিস্তানি সেনা নিহত হয়। আহত হয় অনেক। মুক্তিযোদ্ধাদের পক্ষে কয়েকজন আহত হন। এর বেশি ক্ষয়ক্ষতি মুক্তিযোদ্ধাদের হয়নি।

পুরস্কার ও সম্মাননা 
 বীর প্রতীক

তথ্যসূত্র

বহিঃসংযোগ 

বীর প্রতীক
১৯৯৮-এ মৃত্যু
বাংলাদেশের স্বাধীনতা যুদ্ধে জড়িত ব্যক্তি
দোজো

জাপানি শব্দ যার অর্থ পন্থার জায়গা। প্রথম দিকে মন্দিরের সাথে সংযুক্ত ছিল। এটা উল্লেখ করে, কোন জাপানি আর্টের প্রশিক্ষণের জায়গা কিন্তু বৈশিষ্ট্যমূলকভাবে বিবেচনা করা হয় যেকোনো জাপানি মার্শাল আর্টের ছাত্রদের জমায়েতের জায়গা যেখানে পরীক্ষা, প্রশিক্ষণ, সম্মুখযুদ্ধ পরিচালনা করা হয়।
জাপানে যে কোন শারীরিক অনুশীলন যেমন পেশাদার কুস্তি স্কুল গুলোকে দোজো বলা হয় কারণ নিকটবর্তী মার্শাল আর্টের মূলের কারণে।

মার্শাল আর্টস দোজো 
জাপানি মার্শাল আর্টে দোজোকে ব্যবহারকারীদের কাছে বিশিষ্ট এবং অতি যত্নের সাথে বিবেচনা করা হয়। দোজোতে জুতা পরা হয় না। বিভিন্ন কৌশলে অনুশীলনের শুরুতে অথবা শেষে দোজোর প্রথা পদ্ধতিমূলক পরিষ্কার (সজি)ঐতিহ্যগত।

গ্যালারি

তথ্যসূত্র 

সমরকলা
জাপানি মার্শাল আর্ট পরিভাষা
জেন পরিভাষা
জাপানের স্থাপত্য
লেথুই

লেথুই, নিরস্ত্র বার্মিজ মার্শাল আর্ট। এটা অন্যান্য ইন্দো-চীনা কিকবক্সিং-এর মত, যেমন থাইল্যান্ডের মুই থাই, কম্বোডিয়ার প্রাদাল সেরেয়, মালয়শিয়ার তময় এবং লাওসের মুই লাও।

ইতিহাস 
লেথুই ভারতীয় এবং চাইনীজ মার্শাল আর্টের সমন্বয়ে গড়ে উঠেছিল যেটা মুষ্টি-যুদ্ধ এবং শউপ হিসেবে পরিচিত ছিল।ম্যাচ খেলা হত বিনোদনের জন্য এবং প্রত্যেক সমাজে জনপ্রিয় ছিল। অংশগ্রহণ প্রত্যেক পুরুষের জন্য উন্মুক্ত ছিল সে হোক রাজা বা সাধারণ। একসময় রিংয়ের পরিবর্তে বালুর মাঠে ম্যাচ খেলা হত।

কৌশল 
ঘুষি, লাথি,কনুই এবং হাঁটু মারা ছাড়াও খেলোয়াড়রা ঢুস, বিভিন্ন ধরনের আঘাত এবং আছাড় ব্যবহার করেন।

তথ্যসূত্র 

সমরকলা
মিয়ানমারের সংস্কৃতি
বর্মী মার্শাল আর্ট
যুদ্ধ খেলা
বর্মী শব্দ ও শব্দসমষ্টি
যুদ্ধ ক্রীড়া
মিয়ানমারে ক্রীড়া
এমিলি ডোনেলসন

এমিলি ডোনেলসন () মার্কিন রাষ্ট্রপতি অ্যান্ড্রু জ্যাকসনের ভাগ্ননী। তিনি ১৮২৯ সাল থেকে ১৮৩৬ সাল পর্যন্ত ফার্স্ট লেডি মর্যাদা লাভ করেন।

তথ্যসূত্র 

১৮০৭-এ জন্ম
১৮৩৬-এ মৃত্যু
মার্কিন যুক্তরাষ্ট্রের ফার্স্ট লেডি
১৯শ শতাব্দীর মার্কিন নারী
হেলেন ক্লার্ক

হেলেন এলিজাবেথ ক্লার্ক (ইংরেজি: Helen Elizabeth Clark, Order of New Zealand, জন্ম ২৬ ফেব্রুয়ারি ১৯৫০) নিউজিল্যান্ডের ৩৭তম প্রধানমন্ত্রী ছিলেন। তিনি তিন মেয়াদে ১৯৯৯ সাল থেকে ২০০৮ পর্যন্ত ক্ষমতাসীণ ছিলেন। ২০০৯ সালে তিনি ইউএনডিপির প্রশাসক হিসেবে মনোনীত হন।

বাংলাদেশে হেলেন 
২০১০ সালের ৯ই ডিসেম্বর ইউনিয়ন তথ্য ও সেবা কেন্দ্র (ইউআইএসসি) উদ্বোধনীর অংশ হয়ে বাংলাদেশে প্রথমবারের মতো ভ্রমণ করেন নিউজিল্যান্ডের সাবেক প্রধানমন্ত্রী এবং ইউএনডিপি’র প্রশাসক (গ্লোবাল এ্যাডমিনিস্ট্রেটর) হেলেন ক্লার্ক।

তথ্যসূত্র

আরও পড়ুন 
 
 
This is a book intended for children.
 
A paper by John Henderson and Seishi Gomibuchi is entitled: "The leadership styles of Helen Clark and Don Brash."
 
Helen Clark is profiled in a chapter entitled: " Helen Clark: first elected woman prime minister."

বহিঃসংযোগ 
 Helen Clark, UNDP Administrator
 Brief biography on the New Zealand Ministry for Culture and Heritage's "History online" website

১৯৫০-এ জন্ম
জীবিত ব্যক্তি
অকল্যান্ড বিশ্ববিদ্যালয়ের প্রাক্তন শিক্ষার্থী
নিউজিল্যান্ডীয় অজ্ঞেয়বাদী
নিউজিল্যান্ডীয় নারীবাদী
নিউজিল্যান্ডীয় রাজনীতিবিদ
নিউজিল্যান্ডের প্রধানমন্ত্রী
নারী প্রধানমন্ত্রী
বিবিসি ১০০ নারী
২০শ শতাব্দীর নারী শাসক
বিরোধীদলীয় নেতা (নিউজিল্যান্ড)
নিউজিল্যান্ড শ্রমিক দলের সংসদ সদস্য
নিউজিল্যান্ড শ্রমিক দলের নেতা
বিরোধীদলীয় নেত্রী
২১শ শতাব্দীর নিউজিল্যান্ডীয় রাজনীতিবিদ
২১শ শতাব্দীর নিউজিল্যান্ডীয় নারী রাজনীতিবিদ
নিউজিল্যান্ডের নারী মন্ত্রী

হেলেন ক্লার্ক
২০শ শতাব্দীর নিউজিল্যান্ডীয় রাজনীতিবিদ
জাতিসংঘ উন্নয়ন কর্মসূচির প্রশাসক
নিউজিল্যান্ডের উপপ্রধানমন্ত্রী
উদীয়মান সূর্য পদকপ্রাপ্ত ব্যক্তি
নিউজিল্যান্ড হাউস অব রিপ্রেজেন্টেটিভসের সদস্য
নিউজিল্যান্ড অর্ডারের সদস্য
যুক্তরাজ্যের প্রিভি কাউন্সিলের নিউজিল্যান্ডীয় সদস্য
নিউজিল্যান্ডের গৃহায়নমন্ত্রী
অকল্যান্ড এলাকার নিউজিল্যান্ডীয় সংসদ সদস্য
আইরিশ বংশোদ্ভূত নিউজিল্যান্ডীয় ব্যক্তি
নিউজিল্যান্ডের প্রজাতন্ত্রপন্থী রাজনীতিবিদ
নিউজিল্যান্ড হাউস অব রিপ্রেজেন্টেটিভের নারী সদস্য
এপসম গার্লস গ্রামার স্কুলের প্রাক্তন শিক্ষার্থী
হ্যামিল্টন, নিউজিল্যান্ডের ব্যক্তি
২০শ শতাব্দীর নিউজিল্যান্ডের প্রধানমন্ত্রী
২১শ শতাব্দীর নিউজিল্যান্ডের প্রধানমন্ত্রী
১৯৭৫ সালের নিউজিল্যান্ড সাধারণ নির্বাচনে পরাজিত প্রার্থী
নিউজিল্যান্ডের নারী সরকারপ্রধান
নিউজিল্যান্ড নারী প্রভাবশালী পুরস্কার বিজয়ী
নিউজিল্যান্ড সার্ফ্রেজ শতবার্ষিকী পদকপ্রাপ্ত ব্যক্তি
জাতিসংঘে নিউজিল্যান্ডের কর্মকর্তা
নিউজিল্যান্ডের স্বাস্থ্যমন্ত্রী
২০শ শতাব্দীর নারী প্রধানমন্ত্রী
২১শ শতাব্দীর নারী প্রধানমন্ত্রী
ওশেনিয়ার নারী প্রধানমন্ত্রী
দ্য এল্ডার্স (সংগঠন) এর সদস্য
শাহজামান মজুমদার

শাহজামান মজুমদার (১৯৫৬ - ২ ডিসেম্বর ২০২০) ছিলেন একজন বাংলাদেশি তথ্যপ্রযুক্তিবিদ যিনি বাংলাদেশের স্বাধীনতা যুদ্ধেও অংশ নিয়েছিলেন। ১৯৭১ সালে বাংলাদেশের স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

প্রারম্ভিক জীবন 
শাহজামান মজুমদার ১৯৫৬ সালে দিনাজপুরের কালিতলায় জন্মগ্রহণ করেন। তার পিতার নাম রজব আলী মজুমদার এবং মাতা সায়েরা মজুমদার। তিনি ১৯৭১ সালে ঢাকায় উচ্চমাধ্যমিক ক্লাসের ছাত্র ছিলেন।

স্বাধীনতা যুদ্ধে ভূমিকা 
শাহজামান মজুমদার মুক্তিযুদ্ধ শুরু হলে এপ্রিল মাসের প্রথম দিকে হবিগঞ্জের তেলিয়াপাড়ায় যান এবং দ্বিতীয় ইস্টবেঙ্গল রেজিমেন্টে প্রশিক্ষণ নিয়ে যুদ্ধে অংশ নেন। ৩ নম্বর সেক্টরে আখাউড়াসহ আরও কয়েক স্থানে যুদ্ধ করেন।  ১৯৭১ সালের মে মাসের মাঝামাঝি সময়ে তেলিয়াপাড়ায় যোদ্ধাদের একটি দলের সাথে অপারেশনে অংশ নেন।  এছাড়াও বেশ কিছু অপারেশনে অংশগ্রহণ করেন।

ব্যক্তিগত জীবন
শাহজামান মজুমদার ২০২০ সালের ২ ডিসেম্বর ডেঙ্গুজ্বরে আক্রান্ত হয়ে মৃত্যুবরণ করেন। তিনি ব্যক্তিগত জীবনে নূরনাহার মজুমদারের সাথে বিবাহ বন্ধনে আবদ্ধ হয়েছিলেন। এই দম্পতির এক ছেলে ও এক মেয়ে রয়েছে।

পুরস্কার ও সম্মাননা 
 বীর প্রতীক

তথ্যসূত্র 

বীর প্রতীক
দিনাজপুর জেলার ব্যক্তি
বাংলাদেশের স্বাধীনতা যুদ্ধে জড়িত ব্যক্তি
১৯৫৬-এ জন্ম
২০২০-এ মৃত্যু
নান্নি মোরেত্তি

জোভান্নি "নান্নি" মোরেত্তি (ইতালীয় ভাষায়: [ˈnanni moˈretti]) (জন্ম: ১৯শে আগস্ট, ১৯৫৩) হলেন একজন ইতালীয় চলচ্চিত্র পরিচালক, প্রযোজক, চিত্রনাট্যকার এবং অভিনেতা। তাকে অনেকে ইতালির উডি অ্যালেন হিসেবে আখ্যায়িত করে থাকেন। কারণ উডি অ্যালেনের মতোই তিনি নিজের পরিচালিত সিনেমার প্রধান চরিত্রে অভিনয় করেন এবং অ্যালেনের মতোই তিনি সূক্ষ্ণ কমেডিয়ান হিসেবে নিজেকে উপস্থাপন করেন। তিনি লা স্তানজা দেল ফিগ্লো চলচ্চিত্রের জন্য ২০০১ সালে কান চলচ্চিত্র উৎসবের সর্বোচ্চ পুরস্কার পাল্ম দর অর্জন করেন। তার ১৯৯৩ সালের সিনেমা কারো দিয়ারিও (প্রিয় ডায়রি) একটি আধুনিক ধ্রুপদী চলচ্চিত্র হিসেবে স্বীকৃত পেয়েছে এবং সর্বকালের সেরা ১০০০টি চলচ্চিত্রের একটি হিসেবে চিহ্নিত হয়েছে। এছাড়া ২০১২ সালের কান চলচ্চিত্র উৎসবে তিনি প্রধান বিচারক হিসেবে মনোনীত হয়েছেন।

পূর্ণদৈর্ঘ্য চলচ্চিত্রসমূহ

তথ্যসূত্র

বহিঃসংযোগ

 
 

১৯৫৩-এ জন্ম
জীবিত ব্যক্তি
২০শ শতাব্দীর ইতালীয় অভিনেতা
২১শ শতাব্দীর ইতালীয় অভিনেতা
ইতালীয় চলচ্চিত্র অভিনেতা
ইতালীয় চলচ্চিত্র পরিচালক
ইতালীয় চলচ্চিত্র প্রযোজক
ইতালীয় চিত্রনাট্যকার
শ্রেষ্ঠ পরিচালনা বিভাগে কান চলচ্চিত্র উৎসব পুরস্কার বিজয়ী
শ্রেষ্ঠ অভিনেতা বিভাগে দাভিদ দি দোনাতেল্লো বিজয়ী
শ্রেষ্ঠ পরিচালনা বিভাগে দাভিদ দি দোনাতেল্লো বিজয়ী
নাস্ত্রো দারজেন্তো বিজয়ী
পাল্ম দর বিজয়ী চলচ্চিত্রের পরিচালক
রোমের অভিনেতা
দাভিদ দি দোনাতেল্লো বিজয়ী
ইতালীয় পুরুষ চিত্রনাট্যকার
শ্রেষ্ঠ পরিচালক বিভাগে কান চলচ্চিত্র উৎসব পুরস্কার বিজয়ী
সারা জ্যাকসন

সারা জ্যাকসন () (জন্ম:জুলাই ১৬, ১৮০৩ – আগস্ট ২৩, ১৮৮৭) মার্কিন যুক্তরাষ্ট্রের রাষ্ট্রপতি অ্যান্ড্রু জ্যাকসনের পুত্রবধূ। তিনি আনঅফিসিয়ালি ১৮৬৪ থেকে ১৮৩৭ সাল পর্যন্ত ফার্স্ট লেডি মর্যাদা লাভ করেন।

১৮০৩-এ জন্ম
১৮৮৭-এ মৃত্যু
মার্কিন যুক্তরাষ্ট্রের ফার্স্ট লেডি
১৯শ শতাব্দীর মার্কিন নারী
আবদুল গফুর (বীর প্রতীক)

একই নামের অন্যান্য ব্যক্তিবর্গের জন্য দেখুন আবদুল গফুর (দ্ব্যর্থতা নিরসন)।

আবদুল গফুর (জন্ম: ১৯৪৫ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
আবদুল গফুরের জন্ম টাঙ্গাইল জেলার বাসাইল উপজেলার কাউলজানী গ্রামের চরপাড়ায়। তার বাবার নাম গজনভী মিয়া এবং মায়ের নাম বাছাতন বেগম। তার স্ত্রীর নাম লাইলি বেগম। তাদের দুই মেয়ে, চার ছেলে।

কর্মজীবন 
আবদুল গফুর চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন কুমিল্লার ময়নামতি সেনানিবাসে। সে সময় ছুটিতে বাড়িতে ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। পরে কাদেরিয়া বাহিনী গঠিত হলে এতে যোগ দেন। তাকে একটি দলের নেতৃত্ব দেওয়া হয়। ভূঞাপুর, ধলাপাড়া, দেওপাড়া, বল্লাসহ আরও কয়েকটি যুদ্ধে অংশ নেন। আবদুল গফুর স্বাধীনতার পর সেনাবাহিনীর চাকরিতে আর যোগ দেননি।

মুক্তিযুদ্ধে ভূমিকা 
১৯৭১ সালের আগস্ট মাসের মাঝামাঝি বা তার কয়েক দিন পর টাঙ্গাইল জেলার ঘাটাইল উপজেলার মাকড়াইয়ে
সকালবেলায় আবদুল গফুরের অবস্থান। ধলাপাড়ার কাছাকাছি তখন গোলাগুলির শব্দ। তিনি বুঝতে পারলেন আশেপাশে কোথাও পাকিস্তানি সেনারা এসেছে। আবদুল গফুরের সঙ্গে আছেন ৪০-৪৫ জন সহযোদ্ধা। দলনেতা তিনি নিজেই। ভাবলেন পাকিস্তানিদের অতর্কিতে আক্রমণের সুযোগ পাওয়া গেছে। এই সুযোগ কাজে লাগাতে হবে। খোঁজ নিয়ে আবদুল গফুর জানতে পারলেন, পাকিস্তানি সেনারা তার অবস্থানের উত্তর দিকের রাস্তা দিয়ে সামনের দিকে গেছে। কয়েক মাইল পর ওই রাস্তা শেষ। পাকিস্তানিদের আবার ফিরে আসতে হবে ওই রাস্তা দিয়েই। সেটা বুঝে তিনি সহযোদ্ধাদের নিয়ে অবস্থান নিলেন ওই রাস্তায়। ধলাপাড়ার কাছে মাকড়াইয়ে। সেখানে তিনি অপেক্ষা করতে থাকলেন শত্রুদের জন্য। খবর পেলেন শত্রু সেনারা ওই পথ ধরে ফিরে আসছে। কোথাও কোনো বাধা না পেয়ে পাকিস্তানি সেনারা বেশ নিশ্চিন্ত মনেই আসছে। তিনি সংকেত দেওয়ার আগে কেউ যেন গুলি না করেন সে ব্যাপারে বলে দিলেন সহযোদ্ধাদের।
অল্পক্ষণের মধ্যে শত্রু পাকিস্তানি সেনা আর রাজাকাররা আবদুল গফুরের দলের মুক্তিযোদ্ধাদের অস্ত্রের আওতায় চলে এল। তিনি সংকেত দেওয়া মাত্র তার সহযোদ্ধারা একযোগে গুলি শুরু করলেন। নিমিষে মাটিতে লুটিয়ে পড়ল কয়েকজন পাকিস্তানি সেনা ও রাজাকার। বাকিরা ছোটাছুটি শুরু করে দিল। রাজাকাররা দিগ্বিদিক জ্ঞানশূন্য হয়ে যে যেদিকে পারে পালিয়ে যায়। পাকিস্তানি সেনারা পজিশন নিয়ে পাল্টা আক্রমণ শুরু করে। শুরু হয়ে গেল তুমুল যুদ্ধ। ঘটনাচক্রে কাদেরিয়া বাহিনীর সামরিক প্রধান আবদুল কাদের সিদ্দিকীও কয়েকজন সহযোদ্ধাসহ সেদিন মাকড়াইয়ের কাছাকাছি ছিলেন। তিনিও ওই যুদ্ধে অংশ নেন। সেদিন মাকড়াইয়ের যুদ্ধে পাকিস্তান সেনাবাহিনীর ব্যাপক ক্ষয়ক্ষতি হয়। কয়েকজন নিহত ও অনেক আহত হয়। প্রায় এক ঘণ্টা বা তার বেশি সময় ধরে যুদ্ধ চলে। এরপর পাকিস্তানি সেনারা নিহত ব্যক্তিদের ফেলে এবং আহতদের নিয়ে পালিয়ে যায়।

পুরস্কার ও সম্মাননা 
 বীর প্রতীক

তথ্যসূত্র

বহিঃসংযোগ 

বীর প্রতীক
জীবিত ব্যক্তি
১৯৪৫-এ জন্ম
বাংলাদেশের স্বাধীনতা যুদ্ধে জড়িত ব্যক্তি
সৈয়দ গোলাম মোস্তফা

সৈয়দ গোলাম মোস্তফা(জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
সৈয়দ গোলাম মোস্তফার জন্ম টাঙ্গাইল জেলার কালিহাতি উপজেলার পাইকরা ইউনিয়নের গোলরা গ্রামে। তার বাবার নাম সৈয়দ ইউনুস আলী এবং মায়ের নাম সৈয়দা সেতারা খাতুন। তার স্ত্রীর নাম সুফিয়া খাতুন। তাদের চার মেয়ে।

কর্মজীবন 
সৈয়দ গোলাম মোস্তফা পাকিস্তান সেনাবাহিনীতে চাকরি করতেন। মুক্তিযুদ্ধ শুরু হলে যোগ দেন যুদ্ধে। টাঙ্গাইলে কাদেরিয়া বাহিনীর অধীনে যুদ্ধ করেন। তিনি একটি দলের দলনেতা ছিলেন। স্বাধীনতার পর সৈয়দ গোলাম মোস্তফা জাতীয় রক্ষী বাহিনীতে অন্তর্ভুক্ত হন। ডেপুটি লিডার ছিলেন। ১৯৭৫ সালের আগস্ট মাসের পর রক্ষী বাহিনী বিলুপ্ত করে এর সদস্যদের অন্তর্ভুক্ত করা হয় বাংলাদেশ সেনাবাহিনীতে। কিন্তু তিনি সেনাবাহিনীতে যোগ দেননি। ১৯৭৮ সালের ১ জানুয়ারি কথিত গণবাহিনী (চরমপন্থী) তাকে অপহরণ করে। এর পর থেকেই তিনি নিখোঁজ।

মুক্তিযুদ্ধে ভূমিকা 
১৯৭১ সালের ১৫- ১৬ জুলাই টাঙ্গাইল জেলা সদরের উত্তরে কালিহাতী উপজেলার দক্ষিণ প্রান্তে বল্লায় পাকিস্তান সেনাবাহিনীর সঙ্গে কাদেরিয়া বাহিনীর মুক্তিযোদ্ধাদের অবিরাম যুদ্ধ হয়। এই যুদ্ধে অংশ নেয় কয়েকটি দল। একটি দলের নেতৃত্বে ছিলেন সৈয়দ গোলাম মোস্তফা। ১৫ জুলাই সকালে মুক্তিযোদ্ধারা বল্লায় পাকিস্তানি সেনাদের তিন দিক থেকে ঘেরাও করেন। তাদের সাঁড়াশি আক্রমণে পাকিস্তানি সেনাদের ব্যাপক ক্ষয়ক্ষতি হয়। এক পর্যায়ে হতোদ্যম পাকিস্তানি সেনা ও তাদের সহযোগীরা পালিয়ে যাওয়ার চেষ্টা করে। তখন মুক্তিযোদ্ধারা তাদের অবরোধ করেন। সৈয়দ গোলাম মোস্তফা ও তার সহযোদ্ধাদের দুর্বিনীত সাহস ও অসীম মনোবলে পাকিস্তানিদের পালিয়ে যাওয়ার সব প্রচেষ্টা ব্যর্থ হয়ে যায়। সেদিন তার সাহস ও বীরত্বে সাহসিকতায় উজ্জীবিত হন সহযোদ্ধারা। অবরুদ্ধ পাকিস্তানি সেনাদের উদ্ধারে নতুন একদল পাকিস্তানি সেনা বল্লার দিকে অগ্রসর হয়। বিপুল অস্ত্রশস্ত্রে সজ্জিত হয়ে তারা নৌকাযোগে বল্লায় আসছিল। তখন সৈয়দ গোলাম মোস্তফা সহযোদ্ধাদের নিয়ে এগিয়ে যান পাকিস্তানি সেনাদের আসার পথে। তারা চারান নামক স্থানে নতুন পাকিস্তানি সেনাদের অতর্কিতে আক্রমণ করেন। হতবিহ্বল পাকিস্তানি সেনারা নৌকার মধ্যে ছোটাছুটি শুরু করলে নৌকা ডুবে যায়। এতে সলিলসমাধি হয় কয়েকজন পাকিস্তানি সেনার। বাকি সেনারা তীরে উঠে বল্লার দিকে রওনা হয়। এদিকে বল্লায় অবরুদ্ধ সেনারা নতুন সেনাদের মুক্তিযোদ্ধা মনে করে বৃষ্টির মতো গুলি ও মর্টারের শেলিং শুরু করে। এতে নিজেদের হাতে তারা নিজেরাই হতাহত হয়। সন্ধ্যায় নতুন আরেক দল পাকিস্তানি সেনা বল্লার দিকে অগ্রসর হয়। তখন মুক্তিযোদ্ধাদের অপর দল পাকিস্তানি সেনাদের নতুন দলকে আক্রমণ চালায়। তীব্র যুদ্ধ চলতে থাকে। সন্ধ্যায় আগত পাকিস্তানি সেনাদের দল যথেষ্ট শক্তিশালী ও বেপরোয়া ধরনের ছিল। তারা মুক্তিযোদ্ধাদের ব্যাপক আক্রমণের মধ্যেই অগ্রসর হয়ে অবরুদ্ধ পাকিস্তানি সেনাদের উদ্ধার করে নিয়ে যায়। তবে এ জন্য তাদের মূল্য দিতে হয় অনেক। মুক্তিযোদ্ধারা পরে গ্রামবাসীর মাধ্যমে জানতে পারেন, দুই দিনের যুদ্ধে অনেক পাকিস্তানি সেনা হতাহত হয়েছে। গ্রামবাসী হতাহত সেনাদের ট্রাকে করে নিয়ে যেতে দেখেছেন।

পুরস্কার ও সম্মাননা 
 বীর প্রতীক

তথ্যসূত্র

পাদটীকা

বহিঃসংযোগ 

বীর প্রতীক
টাঙ্গাইল জেলার ব্যক্তি
বাংলাদেশের স্বাধীনতা যুদ্ধে জড়িত ব্যক্তি
হেরম্যান ভন রম্পুই

হেরম্যান ভন রম্পুই (; জন্ম: ৩১ অক্টোবর, ১৯৪৭) ইউরোপীয় কাউন্সিলের প্রথম দীর্ঘমেয়াদী এবং পূর্ণকালীন সভাপতিরূপে আসীন। তার পুরো নাম হেরম্যান আচিলি ভন রম্পুই। তিনি বেলজিয়ামের রাজনীতিবিদ হিসেবে ক্রিশ্চিয়ান ডেমোক্র্যাটিক এন্ড ফ্লেমিশ পার্টির সদস্য ছিলেন। নভেম্বর, ২০০৯ সালে প্রথম স্থায়ী সভাপতি হিসেবে ইউরোপীয় ইউনিয়নের সদস্যভূক্ত রাষ্ট্রপ্রধানদের পক্ষ থেকে ইউরোপীয় কাউন্সিলের দায়িত্ব পালন করেছেন। এরপূর্বে তিনি বেলজিয়ামের ৪৯তম প্রধানমন্ত্রীরূপে ৩০ ডিসেম্বর, ২০০৮ থেকে ২৫ নভেম্বর, ২০০৯ পর্যন্ত কর্মরত ছিলেন। বেলজিয়ামের রাষ্ট্রীয় সম্মানসূচক অর্ডার অব লিউপোল্ড অর্জন করেন।

শৈশবকাল 
ব্রাসেলসের ইটারবীক এলাকায় ডক্টর (পরবর্তীতে অধ্যাপক) ভিক ভন রম্পুই এবং জার্মেইন গিন্স দম্পত্তির সন্তান ছিলেন হেরম্যান। তিনি ১৯৬৫ সাল পর্যন্ত ব্রাসেলসের সিন্ট-জেন বার্খম্যান্সকলেজে অধ্যয়ন করেন। প্রাচীন গ্রীক এবং ল্যাটিন ছিল তার প্রধান ও প্রিয় বিষয়। শৈশবকালে তিনি রক এন্ড রোলের ভক্ত ছিলেন। বিশেষ করে মার্কিন গায়ক এলভিস প্রেসলি'র গানই ছিল তার প্রিয়।

পরবর্তীকালে তিনি ক্যাথোলিক ইউনিভার্সিটেইট লেউভেনে পড়াশোনা করেন। সেখান থেকে ১৯৬৮ সালে দর্শন বিষয়ে স্নাতক এবং ১৯৭১ সালে প্রায়োগিক অর্থনীতিতে স্নাতকোত্তর ডিগ্রী অর্জন করেন।

ইউরোপীয় কাউন্সিলের সভাপতি 
লিসবন চুক্তির পূর্ব পর্যন্ত ইউরোপীয় কাউন্সিলের সভাপতি পদটি ঘূর্ণায়মান ছিল। সদস্য দেশগুলোর প্রধানমন্ত্রীগণ প্রত্যেকে ছয় মাস মেয়াদের জন্য নিযুক্ত হতেন। এরপর থেকেই তারা আড়াই বছর মেয়াদকালে সভা আহ্বানের জন্য সভাপতি নিযুক্ত করেন যা একবার মাত্র নবায়ণযোগ্য। এটি নির্বাচনবিহীন পদ।

১৯ নভেম্বর, ২০০৯ সালে ভন রম্পুই ইউরোপীয় কাউন্সিলের সদস্যদের ভোটে নির্বাচিত হন। লিসবন চুক্তি পরবর্তীকালে তিনিই প্রথম পূর্ণাঙ্গ মেয়াদকালীন সভাপতি হন। সংস্থার সভাপতি হিসেবে তিনি ১ ডিসেম্বর, ২০০৯ থেকে ৩১ মে, ২০১২ পর্যন্ত নিযুক্ত হন। কিন্তু তিনি ১ জানুয়ারি, ২০১০ সালে আনুষ্ঠানিকভাবে দায়িত্বভার গ্রহণ করেন। ১ মার্চ, ২০১২ সালে হেরম্যান রম্পুই ২৭ সদস্যবিশিষ্ট ইইউ রাষ্ট্রপ্রধানদের সমর্থনে পুনরায় নির্বাচিত হন। দ্বিতীয়বারের মেয়াদকাল শেষ হয় আড়াই বছর পর যা ১ জুন, ২০১২ থেকে ৩০ নভেম্বর, ২০১৪ পর্যন্ত।

গ্রন্থপঞ্জি 
 , , 1979
 , , 1984
 , , 1990
 , , 1998
 , , 2000
 , , 2004
 , , 2007

তথ্যসূত্র

বহিঃসংযোগ 

 Personal website of Herman van Rompuy  
 President's pages on the European Council website.
 Website 'Manual on Haiku Herman' (Knack December 2009) by his son, Peter Van Rompuy
 Official Facebook page
 Herman Van Rompuy on Twitter

|-

|-

|-

|-

সাথে হোস ম্যানুয়েল বারোসো

১৯৪৭-এ জন্ম
রাজনীতিবিদ
জীবিত ব্যক্তি
বেলজীয় প্রধানমন্ত্রী
বেলজিয়ামের কৃষিমন্ত্রী
বেলজীয় রোমান ক্যাথলিক
বেলজিয়ামের কাউন্ট
ইউরোপীয় পিপল’স পার্টির রাজনীতিবিদ
ফ্লেমীয় রাজনীতিবিদ
বেলজীয় ফেডারেল সংসদ সদস্য
ব্রাসেলসের ব্যক্তিত্ব
ইটারবিকের ব্যক্তিত্ব
চেম্বার প্রতিনিধি (বেলজিয়াম) সদস্য
ইউরোপীয় কাউন্সিলের সভাপতি
ইমাম-উজ-জামান

ইমাম-উজ-জামান (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
ইমাম-উজ-জামানের জন্ম সিলেট জেলার বিয়ানীবাজার উপজেলায়। তার বাবার নাম মোদাচ্ছের আলী চৌধুরী এবং মায়ের নাম মাহমুদুনেছা বেগম। তার স্ত্রীর নাম ইসরাত ইমাম। তাদের এক ছেলে ও দুই মেয়ে।

কর্মজীবন 
ইমাম-উজ-জামান চাকরি করতেন পাকিস্তান সেনাবাহিনীতে। ১৯৭১ সালে নবীন সেনা কর্মকর্তা হিসেবে কর্মরত ছিলেন কুমিল্লা সেনানিবাসে ৫৩ ফিল্ড রেজিমেন্টে। ২৫ মার্চ রাতে তাকে আরও কয়েকজন বাঙালি সেনা কর্মকর্তার সঙ্গে বন্দী করা হয়। ৩০ মার্চ রাতে পাকিস্তানি সেনারা তাদের বন্দী অবস্থায় গুলি করে। তিনি গুলিবিদ্ধ হয়েও বেঁচে যান। পরে কৌশলে সেখান থেকে পালাতে সক্ষম হন। নানা চড়াই উতরাই পেরিয়ে চতুর্থ ইস্ট বেঙ্গল রেজিমেন্টের সঙ্গে যোগ দেন। সুস্থ হওয়ার পর তাকে একটি কোম্পানির অধিনায়ক হিসেবে দায়িত্ব দেওয়া হয়। রাজনগর সাবসেক্টর এলাকায় যুদ্ধ করেন। স্বাধীনতার পর ইমাম-উজ-জামান বাংলাদেশ সেনাবাহিনী থেকে ২০০৩ সালে মেজর জেনারেল হিসেবে অবসর নেন। তখন তিনি বগুড়া সেনানিবাসের জিওসি ছিলেন।

মুক্তিযুদ্ধে ভূমিকা 
১৯৭১ সালের ৬ নভেম্বর মুক্তিবাহিনীর ২ নম্বর সেক্টরের রাজনগর সাবসেক্টরের হেডকোয়ার্টার্সে ডাক পড়ল ইমাম-উজ-জামানের। তখন বিলোনিয়া পকেট পুরোপুরি পাকিস্তান সেনাবাহিনীর দখলে। তার ওপর ভার পড়ল বিলোনিয়া রেলস্টেশন থেকে শুরু করে ফেনী পর্যন্ত পকেটটি মুক্ত করার। পরশুরাম, চিথলিয়া, ফুলগাজী, মুন্সিরহাটে ছিল পাকিস্তানি সেনাদের মজবুত ঘাঁটি। দায়িত্ব পেয়েই ইমাম-উজ-জামান প্রস্তুতি নিতে থাকলেন। তার অধীনে নবগঠিত ১০ ইস্ট বেঙ্গল রেজিমেন্ট ও দ্বিতীয় ইস্ট বেঙ্গল রেজিমেন্টের একদল মুক্তিযোদ্ধা। তাদের ৮০ শতাংশ পেশাদার, বাকি ২০ শতাংশ স্বল্প ট্রেনিংপ্রাপ্ত। সিদ্ধান্ত নিলেন, মুক্তিযোদ্ধারা রাতের অন্ধকারে ভারতে থেকে গোপনে বাংলাদেশে অণুপ্রবেশ করবেন। যাতে ভোর হওয়ার আগেই পাকিস্তানি সেনাদের সঙ্গে লড়াই শুরু করা যায়। শীতের রাত। সেদিন টিপটিপ বৃষ্টি পড়ছে। হিমেল হাওয়া আর গাছের পাতায় কেমন যেন শব্দ। মনে হচ্ছে রাতটা যেন কোনো কিছুর প্রতীক্ষায় আছে। বিলোনিয়ার তিন দিকই ভারত সীমান্তে পরিবেষ্টিত। তাই ইমাম-উজ-জামান সিদ্ধান্ত নিয়েছেন ভারতের এক প্রাপ্তের সীমান্ত থেকে পরশুরাম-চিথলিয়ার মধ্যে দিয়ে অগ্রসর হয়ে ভারত সীমান্তের অপর প্রান্ত পর্যন্ত অবরোধ করার। এ অবরোধ যদি সফল হয়, তবে শত্রু পাকিস্তানি সেনারা সহজেই ফাঁদে আটকা পড়বে। রাত ১০টার দিকে মুক্তিযোদ্ধারা অণুপ্রবেশ শুরু করলেন। পাকিস্তানি সেনারা বুঝতেও পারল না, তাদের জালে আটকানোর জন্য মুক্তিযোদ্ধারা এগিয়ে আসছে। নিঃশব্দে সবাই অত্যন্ত সতর্কতার সঙ্গে পথ চলছেন। মুহুরী নদী ও আরেক নদীর কোথাও বুক, কোথাও কোমর পানি। পিচ্ছিল রাস্তা। অন্ধকারে কাছেও কিছু দেখা যায় না। ভোর হওয়ার আগেই সব কাজ শেষ হয়ে গেল। পাকিস্তানি সেনারা মুক্তিযোদ্ধাদের অবরোধের মধ্যে। তারপর সকাল থেকে বিলোনিয়ার বিভিন্ন স্থানে যুদ্ধ শুরু হলো। ইমাম-উজ-জামানের নেতৃত্বে মুক্তিযোদ্ধারা দুই দিন যুদ্ধের পর বিলোনিয়ার বিরাট এলাকা মুক্ত করলেন। ৮০ শতাংশ পাকিস্তানি সেনা মুক্তিযোদ্ধাদের আক্রমণে নিহত হলো। অভাবনীয় ও অবর্ণনীয় দৃশ্য দেখা গেল পাকিস্তানি সেনাদের পরিত্যক্ত ঘাঁটিতে গিয়ে। চারদিকে বিক্ষিপ্ত অবস্থায় পড়ে আছে অসংখ্য লাশ। ধানখেত, বাংকার, খাল কোথাও ফাঁক নেই।

পুরস্কার ও সম্মাননা 
 বীর বিক্রম

তথ্যসূত্র

বহি:সংযোগ 

বীর বিক্রম
জীবিত ব্যক্তি
অ্যাঞ্জেলিকা ভ্যান বুরেন

অ্যাঞ্জেলিকা ভ্যান বুরেন (ইংরেজিঃAngelica Singleton Van Buren, জন্মনামঃ Sarah Angelica Singleton (ফেব্রুয়ারি ১৩, ১৮১৮ – ডিসেম্বর ২৯, ১৮৭৭) মার্কিন ৮ম রাষ্ট্রপতি মার্টিন ভ্যান বুরেনের পুত্রবধু। তিনি ১৮৩৯ থেকে ১৮৪১ সাল পর্যন্ত ফার্স্ট লেডির মর্যাদা লাভ করেন।

তথ্যসূত্র

বহিঃসংযোগ 
 Angelica Van Buren biography at American Presidents Blog

১৮১৮-এ জন্ম
১৮৭৭-এ মৃত্যু
মার্কিন যুক্তরাষ্ট্রের ফার্স্ট লেডি
১৯শ শতাব্দীর মার্কিন নারী
নিউ ইয়র্ক শহরের ব্যক্তি